作者:無名氏
標題:沁園春
內容:國步多艱，民心靡定，誠吾隱憂。嘆浙民轉徙，怨寒嗟暑，荊襄死守，閱歲經秋。虜未易支，人將相食，識者深為社稷羞。當今亟，出陳大諫，箸借留候。□□迂闊為謀。天下士如何可籍收。況君能堯舜，臣皆稷契，世逢湯武，業比伊周。政不必新，貫仍宜舊，莫與秀才做盡休。吾元老，廣四門賢路，一柱中流。